CELEX: C2007/095/15
Language: da
Date: 2007-04-28 00:00:00
Title: Sag C-432/05: Domstolens dom (Store Afdeling) af 13. marts 2007 — Unibet (London) Ltd, Unibet (International) Ltd mod Justitiekanslern (anmodning om præjudiciel afgørelse fra Högsta domstolen, Sverige) (Princippet om effektiv retsbeskyttelse — national lovgivning, der ikke foreskriver mulighed for at anlægge selvstændige søgsmål med henblik på at anfægte foreneligheden mellem en national bestemmelse og fællesskabsretten — processuel autonomi — ækvivalensprincippet og effektivitetsprincippet — foreløbig beskyttelse)

28.4.2007   
            
            
               DA
            
            
               Den Europæiske Unions Tidende
            
            
               C 95/9
            
         Domstolens dom (Store Afdeling) af 13. marts 2007 — Unibet (London) Ltd, Unibet (International) Ltd mod Justitiekanslern (anmodning om præjudiciel afgørelse fra Högsta domstolen, Sverige)
   (Sag C-432/05) (1)
   
   (Princippet om effektiv retsbeskyttelse - national lovgivning, der ikke foreskriver mulighed for at anlægge selvstændige søgsmål med henblik på at anfægte foreneligheden mellem en national bestemmelse og fællesskabsretten - processuel autonomi - ækvivalensprincippet og effektivitetsprincippet - foreløbig beskyttelse)
   (2007/C 95/15)
   Processprog: svensk
   Den forelæggende ret
   Högsta domstolen
   Parter i hovedsagen
   
      Sagsøger: Unibet (London) Ltd, Unibet (International) Ltd
   
      Sagsøgt: Justitiekanslern
   Sagens genstand
   Anmodning om præjudiciel afgørelse — Högsta domstolen — fortolkning af artikel 49 EF — national lovgivning, der ikke foreskriver mulighed for søgsmål med henblik på at få fastslået, at en lovbestemmelse ikke er forenelig med trinhøjere normer — borgernes ret til en effektiv domstolsbeskyttelse af rettigheder, som de har i henhold til Fællesskabets retsorden
   Konklusion
   
               1)
            
            
               Princippet om effektiv retsbeskyttelse af borgernes rettigheder i henhold til fællesskabsretten skal fortolkes således, at det ikke indebærer krav om, at der i medlemsstatens retsorden skal være mulighed for at anlægge et selvstændigt søgsmål med det formål principalt at undersøge foreneligheden mellem de nationale bestemmelser og artikel 49 EF, når andre effektive retsmidler, der ikke er mindre gunstige end dem, som gælder for tilsvarende nationale søgsmål, giver mulighed for under en verserende sag at vurdere en sådan forenelighed, hvilket det tilkommer den nationale domstol at efterprøve.
            
         
               2)
            
            
               Princippet om effektiv retsbeskyttelse af borgernes rettigheder i henhold til fællesskabsretten skal fortolkes således, at det indebærer krav om, at der i en medlemsstats retsorden kan anordnes foreløbige foranstaltninger, indtil den kompetente domstol har truffet afgørelse om foreneligheden mellem de nationale bestemmelser og fællesskabsretten, når anordningen heraf er nødvendig for at sikre den fulde virkning af den retsafgørelse, der skal træffes, for så vidt angår eksistensen af sådanne rettigheder.
            
         
               3)
            
            
               Princippet om effektiv retsbeskyttelse af borgernes rettigheder i henhold til fællesskabsretten skal fortolkes således, at i tilfælde af tvivl om foreneligheden mellem nationale bestemmelser og fællesskabsretten, er en eventuel anordning af foreløbige foranstaltninger med henblik på at udsætte anvendelsen af de nævnte bestemmelser, indtil den kompetente domstol har truffet afgørelse om foreneligheden mellem disse og fællesskabsretten, reguleret af kriterier fastsat i den nationale ret, som finder anvendelse ved nævnte domstol, såfremt disse kriterier ikke er mindre gunstige end dem, der gælder for tilsvarende søgsmål på grundlag af national ret og ikke i praksis gør det umuligt eller uforholdsmæssigt vanskeligt at udøve den midlertidige retsbeskyttelse af sådanne rettigheder.
            
         
      (1)  EUT C 36 af 11.2.2006.